钦定古今图书集成/明伦汇编/氏族典/第089卷 > 卢多逊
## 钦定古今图书集成/明伦汇编/氏族典/第089卷 > 卢多逊

按《宋史卢多逊传》，“多逊，河内人。曾祖得一，祖贞启，皆
为邑宰。多逊，显德初举进士，解褐秘书郎、集贤校理，
迁左拾遗、集贤殿修撰。建隆三年，以本官知制诰，历
祠部员外郎。乾德二年权知贡举。三年，加兵部郎中。
四年，复权知贡举。六年，加史馆修撰，判馆事。开宝二
年，车驾征太原，以多逊知太原行府事，移幸常山，又”
命权知镇州。师还，直学士院。三年，复知贡举。四年，命
为翰林学士。六年，使江南还，受诏同修《五代史》。迁中
书舍人、参知政事。丨外艰，数日，起复视事。会史馆修
撰扈蒙请复修《时政记》，诏多逊专其事。金陵平，加吏
部侍郎。太平兴国初，拜中书侍郎、平章事。四年，从平
太原还，加兵部尚书。多逊博涉经史，聪明强力，文辞
敏给，好任数，有谋略，发多奇中。先是，多逊与赵普不
协，及在翰林日，每召对，多攻普之短，普由是愤怒，屡
讽多逊令引退。多逊贪固权位，不能决。会有以多逊
尝交通秦王廷美事闻，太宗怒，下诏数其不忠之罪，
责授守兵部尚书。明日，以多逊属吏治之，狱具，议斩，
诏流崖州，亲属并配隶边远州郡，部曲奴婢多逊至
海外，因部送者还，上表称谢。雍熙三年，卒于流所。